ڕۆمانی لافاو بەقەبارە گچکەیەu200cو خوێنەری وریا لەماوەی تەنها یەک کاتژمێردا تەواوی دەکات، بەڵام لەناوەڕۆکدا بێئەنداز گەورەیەو زۆرێك لەڕووداوو دیمەنu200cو کەسایەتییەکانی تا ماوەیەکی زۆری داهاتوو، لەخەیاڵu200cو زیهنی خوێنەردا دەمێنێتەوەو بەردەوام دەیانهێنێتەوە پێشچاوی خۆی، چیرۆکی سەرەکیی ڕۆمانەکە لەڕووداوێکی واقیعییەوە وەرگیراوەو ئەمەش یەکێکە لەتایبەتمەندییەکانی نووسینی (ئێمیل زۆلا)و بەو شێوازەوە بەرهەمەکانی دەناسرێنەوە، بەڵام لەسەر ئاستی زمانu200cو تەکنیکu200cو ڕووداوو شێوازی گێڕانەوە شاعیریانەکەی، بەئەندازەیەک هونەراندوویەتی، کە خوێنەر کتومت وا هەستدەکات لەبەردەم شاشەیەکی گەورەی سینەمادایەو ڕووبەڕوو بەر دیمەنە ترسناکەکانu200cو ڕوخساری تۆقیوو ناخی هەڵچووی کاراکتەرەکان دەکەوێت.